ОБЩИНСКА ИЗБИРАТЕЛНА КОМИСИЯ- МАДЖАРОВО

ПРОТОКОЛ № 20 -МИ,Маджарово, 01.11.2023г.

 Днес 01.11.2023 г, в 16.00 часа, в гр. Маджарово, ул. „Петър Ангелов“ №1 се проведе извънредно заседание на ОИК – Маджарово в заседателната зала, определена за изпълнение на работата на комисията в състав:

ПРЕДСЕДАТЕЛ: Живко Генчев Генев

ЗАМ.-ПРЕДСЕДАТЕЛ: Виолета Петрова Арабаджиева

ЗАМ.-ПРЕДСЕДАТЕЛ: Георги Михайлов Картелов

СЕКРЕТАР: Иван Николов Иванов

ЧЛЕНОВЕ:

1. Хамдие Тасим Сабри
2. Кремена Людмилова Николова
3. Иван Недев Иванов
4. Христо Димитров Христов
5. Възкресия Андонова Вълева
6. Желязка Станкова Янакиева
7. Мария Маркова Стояновска

При откриване на заседанието присъстват: Живко Генчев Генев, Хамдие Тасим Сабри, Виолета Петрова Арабаджиева, Георги Михайлов Картелов, Иван Николов Иванов, Иван Недев Иванов, Христо Димитров Христов, Желязка Станкова Янакиева, Кремена Людмилова Николова, Възкресия Андонова Вълева.

Отсъстващи от заседанието: Мария Маркова Стояновска. Същата е постъпила в болница на 31.10.2023 год.

Налице е нужния кворум.

 Заседанието е открито в 16:00 часа и председателствано от Живко Генчев Генев- председател на комисията.

 Председател: Колеги, откривам заседанието на ОИК – Маджарово.

 Комисията има кворум и може да взема решения. Предлагам заседанието да протече при следния дневен ред:

т.1 Разглеждане на постъпило Заявление с вх. № 117/01.11.2023г. 14.37 часа от Хасан Мехмед Емин- обявен за общински съветник от листата на ПП "ГЕРБ".

**По точка 1 от дневния ред, докладва председателят на комисията:**

Постъпило е Заявление с вх. № 117/01.11.2023г. в общия входящ регистър на ОИК- Маджарово от Хасан Мехмед Емин, обявен за общински съсетник от листата на ПП "ГЕРБ" на проведените избори за кмет на община и общински съветници на 29.10.2023г. на територията на Община Маджарово. Със заявлението същия заявява, че не желае да бъде обявен за общински съветник в Общински съвет Маджарово - мандат 2023 г.-2027 год., поради което желае да бъде заличен от листата на избраните общински съветници от листата на ПП "ГЕРБ".

 Заявлението се подложи на разискване. Члена на ОИК Христо Христов заяви, че според него заявителя е бил подложен на натиск, заявлението не е по негова воля и така се облагодетелствува един от кандидатите. Секретарят на ОИК Иван Иванов попита дали Христо Христов разполага със доказателства за твърдението си, на което Христов отговори така: същия няма доказателства, но неговата съвест му говори това. Георги Картелов заяви, че според него се прави опит за облагодетелствуване на кандидат съветника регистиран под № 1 в листата, но обявен под № 5, който е заемал длъжността Председател на ОбС Маджарово в изтеклия мандат. Според Възкресия Вълева следва това заявление да се разгледа след като бъдат връчени удостоверенията на избраните общински съветници /при встъпване в длъжност/. Председателят Живко Генев заяви, че заявлението следва да се разгледа веднага, като заяви, че намира подрепа както в ИК, така и във изложената пред комисията от Иван Иванов съдебна практика при сходни казуси. Секретарят Иван Иванов заяви, че не сме в хипотеза за отлагане на решение и сме длъжни веднага да се произнесем по заявлението и че се касае до междинна процедура след обявяване на изборния резултат, но преди възникване правомощията на общинския съветник и сме длъжни да се произнесем веднага. Суверенно право е на всеки избран за общински съветник или подреден в листата на избраните общински съветници да изяви своята воля, включително и да се откаже от участие. В случая Хасан Мехмед Емин изрично е изявил своята воля лично входирайки заявлението. Не е в правомощията на членовете на ОИК да променят неговата воля или да гласуват против желанието му, тъй като това е в нарушение на правната доктрина. Оставката е суверенно право на нея и не може да бъде отхвърлена от никой. Изразените становища не са подкрепени от никакви доказателства за натиск или каквото и да е друго неправомерно действие. Членовете на ОИК не са и разследващ орган, който да провежда следствени действия. Изразените действия според Секретаря на комисията са породени от реваншистки настроения, тъй като тези представители не вкараха свои представители в Общинския съвет. Същите и нямат право да се бъркат в партийната и политическата работа на ПП "ГЕРБ".

 След изложеното се премина към гласуване, като на основание чл. 87, ал. 1, от ИК и чл.453, ал.5 от ИК, ОИК - Маджарово

**РЕШИ:**

**ОТКАЗА да ЗАЛИЧИ** избрания за общински съветник от кандидатската листа на ПП "ГЕРБ" в изборите за общински съветници и за кметове на 29.10.2023г., **Хасан Мехмед Емин, ЕГН \*\*\*\*\*\*\*\*\*\***, обявен с Решение № 78-МИ / 30.10.2023г.на ОИК - Мджарово.

Гласували „ЗА ЗАЛИЧАВАНЕТО”: Живко Генчев Генев, Иван Николов Иванов, Хамдие Тасим Сабри, Кремена Людмилова Николова, Иван Недев Иванов,

Гласували "ПРОТИВ ЗАЛИЧАВАНЕТО": Виолета Петрова Арабаджиева, Георги Михайлов Картелов, Христо Димитров Христов, Желязка Станкова Янакиева, Възкресия Андонова Вълева.

Поради изчерпване на дневния ред заседанието на комисията приключи в 16:38 ч. на 01.11.2023г.

**ПРЕДСЕДАТЕЛ:**

**Живко Генчев Генев**

**СЕКРЕТАР:**

**Иван Николов Иванов**